‘Hadestown’ raap meeste Tony-pryse op | Netwerk24
10 Junie 2019 20:00
Patrick Page en Amber Gray in die musiekspel Hadestown wat die meeste Tony-teaterpryse losgeslaan het.
n Moderne, musikale verwerking van die mite van Orfeus en Euridike, Hadestown: The Myth, het skoonskip gemaak op die 73ste Tony-toekenningsaand in New York.Dié antieke Griekse mite handel oor die held Orfeus wat na die doderyk reis om sy geliefde, Euridike, te gaan haal. In dié weer­gawe speel dit af in die jare van die Groot Depressie in Amerika.Dit het agt pryse ingehark op die glansaand, wat prestasie op Broadway-verhoë beloon.
Die pryse is oorhandig in die Radio City Music Hall in New York met James Corden as aanbieder.Hadestown het 14 benoemings ontvang, maar het weggestap met pryse vir onder meer die beste musiekspel, beste klankbaan, beste orkestrasie en beste regie van ’n musiekspel.Die toneelstuk The Ferryman het vier pryse gewen, wat onder meer beste toneelstuk en beste regisseur (Sam Mendes) insluit. Die gesinsdrama handel oor ’n eertydse aktivis vir die Ierse Republikeinse Leër gedurende die konflik in Noord-Ierland wie se verlede hom inhaal.The Boys in the Band het die prys vir die beste herlewing van ’n toneelstuk losgeslaan. Die stuk handel oor ’n klompie gay vriende wat saamkom om ’n vriend se verjaardag vier. Nadat die voggies gevloei het, word hul vriendskapsbande getoets met verreikende gevolge.Hoewel verskeie teaterkritici verwag het dat die stuk The Waverly Gallery die prys sou ontvang het, het Elaine May wel vir haar rol die prys as die beste aktrise in ’n toneelstuk ontvang.
Van die ander wenners is:Beste herlewing van ’n musiekspel: Oklahoma!
Beste akteur in ’n musiekspel: Santino Fontana in Tootsie
Beste aktrise in ’n musiekspel: Stephanie J. Block in The Cher Show
Beste glansspelerakteur in ’n musiekspel: André De Shields in Hadestown
Beste glansspeleraktrise in ’n musiekspel: Ali Stroker in Oklahoma!
Beste choreografie: Sergio Trujillo vir Ain’t Too Proud
Beste teks van ’n musiekspel Tootsie, Robert Horn
Beste kostuumontwerp in ’n musiekspel: The Cher Show, Bob Mackie
Beste herlewing van ’n toneelstuk: The Boys in the Band
Die toneelstuk The Ferryman is as die beste toneelstuk aangewys.
Beste akteur in ’n toneelstuk: Bryan Cranston in Network
Beste aktrise in ’n toneelstuk: Elaine May in The Waverly Gal­lery
Beste mansglansspeler in ’n toneelstuk: Bertie Carvel in Ink
Beste vroueglansspeler in ’n toneelstuk: Celia Keenan-Bolger in To Kill a Mockingbird
Beste kostuumontwerp in ’n toneelstuk: The Ferryman, Rob Howell
Beste beligtingsontwerp van ’n toneelstuk: Ink, Neil Austin
Beste toneelontwerp in ’n toneelstuk: The Ferryman, Rob Howell
The Boys in the Band het die prys vir die beste herlewing van ’n toneelstuk gewen.
Beste klankontwerp in ’n toneelstuk: Choir Boy, Fitz Patton